Nafarroako Parlamentuko Mahaiak, 2020ko urriaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, Nafarroako hizkuntza eskolen kontingentzia planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 26an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, Hezkuntza Departamentuak idatziz erantzun diezaion:

• Ba al dago berariazko kontingentzia-planik Nafarroako hizkuntza-eskolentzat? Zer neurri berezi diseinatu dira horrelako irakaskuntzetako ikasleen eta irakasleen osasuna babesteko?

• Zer alde daude 2020/21 ikasturte honetan matrikulatutako ikasleen eta 2019/20 ikasturtean matrikulatutakoen artean? Erantsi ezazu bi urte akademikoetako bakoitzaren ikasle-zerrenda, eskolaren (Iruñea eta Tutera), ikastaroaren eta hizkuntzaren arabera ordenatuta.

Iruñean, 2020ko urriaren 19an

Foru parlamentaria: Pedro González Felipe